钦定古今图书集成/明伦汇编/闺媛典/第113卷 > 皇清十九 > 何琮妻陈氏
## 钦定古今图书集成/明伦汇编/闺媛典/第113卷 > 皇清十九 > 何琮妻陈氏

按《仙游县志》：“陈氏，何琮妻，折桂里人。康熙二年，琮病，氏刲股焚香，求以身代。越明年，琮亡，氏年二十六，悲号哀恸，期以七日后死。遂屏绝水浆，以其夫之珍玩及己之服饰手书分遗所亲，以为诀别。自理殓具，备极周悉。至期，沐浴更衣，拜辞夫灵及族党亲戚，端坐扼吭而死。县令旌之。”